Marekani yajitoa katika baraza la Umoja wa Mataifa la haki za binaadamu\nMjumbe wa Marekani katika Umoja wa Mataifa Nikki Haley na waziri wa mambo ya nje Mike Pompeo wakitangaza Marekani kujitoa

 "Taasisi hiyo ya "unafiki na upendeleo inakejeli haki za binaadamu", amesema mjumbe wa Marekani katika Umoja huo Nikki Haley.

Bi Haley mwaka jana alilishutumu baraza hilo kwa kuwa na  "upendeleo mkali dhidi ya Israel" na kusema Marekani inatafakari uwanachama wake.

Baraza hilo lililoundwa mnamo 2006,  lililo na makao yake Geneva limeshutumiwa kwa kuruhusu mataifa yenye rekodi yakutiliwa shaka ya haki za binaadamu  kuwa wanachama.

Lakini wanaharakati wanasema hatua hiyo ya Marekani huenda ikaathiri jitihada  za kuangalia na kushughulikia ukiukaji wa haki za binaadamu kote duniani.

Bi Haley alitangaza nia ya Marekani kujitoa katika baraza hilo katika mkutano wa pamoja wa waandishi habari kiwa na waziri wa mambo ya nje Mike Pompeo, aliyelitaja baraza hilo kuwa "mteteaji duni wa haki za binaadamu".

Katibu mkuu wa Umoja wa mataifa António Guterres, katika taarifa iliyotolewa kupitia msemaji wake, amejibu kwa kusema ange 'pendelea zaidi' kwa Marekani kusalia katika baraza hilo.

Kamishna wa haki za binaadamu katika Umoja wa mataifa Zeid Ra'ad Al Hussein, ameitaja hatua hiyo ya 'kusikitisha' na habari ya kushangaza mno". Israel, kwa upande wake imepongeza hatua hiyo.

Hatua hiyo imejiri wakati kukiwa na shutuma kali kuhusu sera ya utawala wa Trump ya kuwatenganisha watoto wahamiaji kutoka kwa wazazi wao  katika mpaka wa Marekani na Mexico.

Mshangao zaidi miongoni mwa washirika

Hatua hii ya sasa ya utawala wa Trump huenda ikawasumbua wale wanaoitazama Marekani  kulinda na kushinikiza haki za binaadamu kote duniani.

Siku zote Marekani imekuwa na mzozano na baraza la haki za binaadamu la Umoja mataifa. Utawala wa Bush  uliamua kulisusia baraza hilo lililoundwa mnamo 2006 kwa sababu nyingi kama zinazotajwa na utawala wa Trump.

Balozi wa wakati huo wa Marekani katika Umoja wa mataifa alikuwa ni John Bolton - ambaye kwa sasa ni mshauri wa kitaifa wa masuala ya usalama wa rais Trump na...\n\ntl;dr:
Marekani imejitoa katika baraza la haki za binaadamu la Umoja wa Mataifa na kulitaja kuwa na 'unafiki wa kisiasa na lenye upendeleo'.